বিশ্ব অটিজম সচেতনতা দিবস

বিশ্ব অটিজম সচেতনতা দিবস আন্তর্জাতিকভাবে স্বীকৃত একটি দিবস যা প্রতিবছর ২ এপ্রিল পালিত হয়। এই দিনটিতে জাতিসংঘ বিশ্বজুড়ে তার সদস্য দেশগুলিকে অটিজম স্পেকট্রাম ডিসঅর্ডার (এএসডি) আক্রান্ত ব্যক্তিদের সম্পর্কে সচেতনতা বৃদ্ধির জন্য বিভিন্ন কর্মসূচি গ্রহণে উৎসাহিত করে। দিবসটি জাতিসংঘ সাধারণ পরিষদ কর্তৃক "৬২/১৯৯ ধারা অনুযায়ী মনোনয়ন লাভ করে। "বিশ্ব অটিজম সচেতনতা দিবস" প্রস্তাবটি ২০০৭ সালের ১ নভেম্বর জাতিসংঘের সাধারণ পরিষদে পাস হয়েছিল এবং সেটি গৃহীত হয়েছিল একই বছরের ১৮ ডিসেম্বর। এটি প্রস্তাব করেছিলেন জাতিসংঘে কাতারের প্রতিনিধিবৃন্দ যাদের মধ্যে ছিলেন প্রিন্সেস শিখা মোজাহ বিনতে নাসের আল-মিসনদ এবং তার স্বামী, কাতার রাজ্যের আমির শেখ হামাদ বিন খলিফা আল-থানি। সকল সদস্যরাষ্ট্র তাঁদের এ প্রস্তাবকে সমর্থন করে। এই প্রস্তাবনাটি জাতিসংঘের সাধারণ অধিবেশনে বিনা ভোটে পাশ এবং গৃহীত হয়েছিল। মূলত মানবাধিকার উন্নয়নে জাতিসংঘের পূর্ববর্তী উদ্যোগসমূহের পরবর্তী পদক্ষেপ হিসেবেই এমনটি করা হয়েছিল. বিশ্ব অটিজম দিবস স্বাস্থ্য-সংক্রান্ত জাতিসংঘের সাতটি দিবসের মধ্যে অন্যতম। এইদিন সেইসকল পৃথক পৃথক অটিজম সংস্থাগুলি ঐক্যবদ্ধ হয় যারা বিশ্বজুড়ে এরকম মানসিক বিকাশ সংক্রান্ত ব্যাধিতে আক্রান্তদের সম্পর্কে গবেষণা, রোগ নির্ণয়, চিকিৎসা প্রদান এবং তাদের সামাজিক গ্রহণযোগ্যতার মতো বিষয়গুলি নিয়ে কাজ করে।. মূল প্রস্তাবনায় যে চারটি প্রধান উপাদান ছিল: এপ্রিলের দ্বিতীয় দিনটিকে বিশ্ব অটিজম সচেতনতা দিবস হিসাবে প্রতিষ্ঠা করা এবং ২০০৮ সাল থেকেই এর সূচনা করা অটিজম সম্পর্কে জনসচেতনতা বাড়াতে জাতিসংঘ অথবা আন্তর্জাতিক সামাজিক ব্যবস্থায় সদস্য দেশ (বেসরকারী সংস্থা ও বেসরকারী খাত সহ) এবং অন্যান্য সংশ্লিষ্ট সংস্থাগুলিকে উদ্যোগ নেয়ার আহ্বান সদস্য রাষ্ট্রগুলিকে সমাজের সকল স্তরে অটিজম সম্পর্কে সচেতনতা বাড়াতে উৎসাহিত করা জাতিসংঘের সেক্রেটারি-জেনারেলকে অনুরোধ করা যাতে তিনি এই বার্তাটি সদস্য দেশ এবং জাতিসংঘের অন্যান্য অঙ্গসংগঠন গুলোতে পৌঁছে দেয়ার উদ্যোগ গ্রহণ করেন বিগত বছরগুলিতে পালিত বিশ্ব অটিজম সচেতনতা দিবসগুলো জাতিসংঘ কর্তৃক নির্ধারিত একটি নির্দিষ্ট বিষয়ের উপর আলোকপাত করে আসছে। ২০১২: "আনুষ্ঠানিকভাবে জাতিসংঘের "সচেতনতা সৃষ্টিকারী" ডাকটিকেটের উদ্বোধন" ২০১৩: " অটিজমের অক্ষমতার মধ্যে লুকায়িত প্রতিভার উদ্‌যাপন করা" ২০১৪: "অন্তর্ভুক্তিমূলক (বিশেষ চাহিদাসম্পন্ন) শিক্ষার দ্বার উন্মোচন" ২০১৫: "কর্মসংস্থান: অটিজমের অগ্রাধিকার" ২০১৬: "অটিজম এবং ২০৩০ এজেন্ডা: অন্তর্ভুক্তি এবং নিউরোডাইভারসিটি (মানুষের মধ্যে বিদ্যমান মস্তিষ্ক জনিত পার্থক্য বা বিভিন্নতা)" ২০১৭: " স্বাধীনতা এবং আত্ম-নিয়ন্ত্রণ (নিজের সিদ্ধান্ত নিজেই নেয়ার অধিকার) এর দিকে ধাবমানতা" ২০১৮: "অটিজম আক্রান্ত নারী এবং মেয়েদেরক ক্ষমতায়ন" ২০১৯: "সহায়ক প্রযুক্তি, সক্রিয় অংশগ্রহণ" ২০১৪ সালে ও.এ.এ.ডি (ওয়াড), অনেসি বুধবার (জাতীয় অটিস্টিক সোসাইটি কর্তৃক প্রতিষ্ঠিত একটি দিন যা ইংল্যান্ড, ওয়েলস এবং উত্তর আয়ারল্যান্ডের লোকদের অটিস্টিক স্পেকট্রাম আক্রান্ত যে কোনও ব্যক্তিকে সহযোগিতা ও সহমর্মিতা প্রদর্শন করতে উৎসাহিত করার উদ্দেশ্যে প্রচলন করা হয়েছে) এর সাথে একাত্মতা পোষণ করে। এদিন একটি অনেসি বা পায়জামা পরে অংশগ্রহণকারীরা বলেন, "স্বতন্ত্র হওয়াতে দোষের কিছু নেই"। ২০১৫ সালে রাষ্ট্রপতি ওবামা রাষ্ট্রীয় এক ঘোষণায় অটিজম আক্রান্তদের অধিকার সংরক্ষণ এবং এই ব্যাধি সম্পর্কে সচেতনতা সৃষ্টির জন্য মার্কিন যুক্তরাষ্ট্র যে কয়েকটি উদ্যোগ নিয়েছে তা তুলে ধরেন। তিনি অ্যাফোর্ডেবল কেয়ার অ্যাক্ট (এমন একটি নির্দেশনা যাতে স্বাস্থ্য বীমা সংস্থাগুলিকে অটিজমের মতো প্রাক-বিদ্যমান ব্যাধির ক্ষেত্রে সেবাদানে অস্বীকার করতে নিষেধ করা হয়) এর মতো বিষয়গুলির উপর আলোকপাত করেছিলেন, । তিনি সেসময় "২০১৪ সালের অটিজম কেয়ারস অ্যাক্ট"টির কথাও উল্লেখ করেছেন, যা অটিজম স্প্রেকটামে আক্রান্ত নাগরিকদের জন্য উচ্চমানের প্রশিক্ষণ প্রদান করে। সচেতনতা দিবস অটিজম বন্ধুত্বপূর্ণ অটিজম রবিবার অটিস্টিক গর্বের দিন অটিজমের সামাজিক ও সাংস্কৃতিক প্রভাব জাতিসংঘের প্রতিবন্ধী ব্যক্তিদের আন্তর্জাতিক দিবস "Third Committee Calls on Assembly to Designate 2 April World Autism Day | Meetings Coverage and Press Releases"। www.un.org। সংগ্রহের তারিখ ৬ নভেম্বর ২০১৫।  "General Assembly Adopts Landmark Text Calling for Moratorium on Death Penalty | Meetings Coverage and Press Releases"। www.un.org। সংগ্রহের তারিখ ৬ নভেম্বর ২০১৫।  "United Nations Marks First World Autism Awareness Day Today | Meetings Coverage and Press Releases"। www.un.org। সংগ্রহের তারিখ ৬ নভেম্বর ২০১৫।  "World Autism Awareness Day 2017"। jobsmedia.org। ১৮ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ১৯ অক্টোবর ২০১৭।  "UN – Global Issues – Health"। www.un.org। সংগ্রহের তারিখ ২৫ মার্চ ২০১৭।  "Facts & Myths about Autism – Autism Awareness Day 2017 – Belair Daily"। www.belairdaily.com (ইংরেজি ভাষায়)। ২৩ মার্চ ২০১৭ তারিখে মূল থেকে আর্কাইভ করা। সংগ্রহের তারিখ ২২ মার্চ ২০১৭।  "United Nations General Assembly" (পিডিএফ)। Autism Speaks। ২১ জানুয়ারি ২০০৮।  "World Autism Awareness Day, 2 April"। www.un.org (ইংরেজি ভাষায়)। সংগ্রহের তারিখ ২ এপ্রিল ২০১৮।  "World Autism Awareness Day, 2 April"। www.un.org (ইংরেজি ভাষায়)। সংগ্রহের তারিখ ২ এপ্রিল ২০১৮।  "World Autism Awareness Day, 2 April"। www.un.org (ইংরেজি ভাষায়)। সংগ্রহের তারিখ ২ এপ্রিল ২০১৮।  "World Autism Awareness Day, 2 April"। www.un.org (ইংরেজি ভাষায়)। সংগ্রহের তারিখ ২ এপ্রিল ২০১৮।  "World Autism Awareness Day, 2 April | United Nations Enable"। www.un.org (ইংরেজি ভাষায়)। সংগ্রহের তারিখ ২ এপ্রিল ২০১৮।  "Toward Autonomy and Self-Determination – World Autism Awareness Day 2017"। United Nations Web TV (ইংরেজি ভাষায়)। ২ এপ্রিল ২০১৮ তারিখে মূল থেকে আর্কাইভ করা। সংগ্রহের তারিখ ২ এপ্রিল ২০১৮।  "2018 World Autism Awareness Day"। www.un.org। ৩১ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ৩১ মার্চ ২০১৯।  "World Autism Awareness Day 2018"। www.un.org (ইংরেজি ভাষায়)। সংগ্রহের তারিখ ২ এপ্রিল ২০১৮।  "About Onesie Wednesday"। National Autistic Society। সংগ্রহের তারিখ ২ এপ্রিল ২০১৪।  "Presidential Proclamation – World Autism Awareness Day, 2015"। whitehouse.gov। সংগ্রহের তারিখ ১০ নভেম্বর ২০১৫।